|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 456 217, 487 4604 Ф +381 21 456 217ounz@vojvodinа.gov.rs |
|  | SZÁM: 000146006 2024 09427 005 000 000 001 | DÁTUM: 2024. január 29. |

A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. szám – más jogszabály, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése alapján, figyelemmel a Vajdaság Autonóm Tartomány 2024. évi költségvetéséről szóló tartományi képviselőházi rendelet (Vajdaság AT Hivatalos Lapja, 45/2023. szám) 11. szakaszára, valamint a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendeletre (VAT Hivatalos Lapja, 8/2019. szám), továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak a Vajdaság autonóm tartományi nemzeti kisebbségek – nemzeti közösségek helyzetének előmozdítását és a multikulturalizmus és tolerancia fejlesztését célzó költségvetési eszközei odaítéléséről szóló szabályzat (VAT Hivatalos Lapja, 7/2023. szám) 3. szakasza alapján, a Multikulturalizmus és a tolerancia érvényesítése Vajdaságban projekt keretében, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT
hirdet**

**A MULTIKULTURALIZMUS EGY KATTINTÁSRA CÍMŰ ALPROJEKT TÁRSFINANSZÍROZÁSÁRA**

A Pályázatot a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság támogatási eszközeinek a bejegyzett jogi személyek (egyesületek, társulatok és más Vajdaság Autonóm Tartomány területén székhellyel rendelkező alanyok) részére történő odaítélése céljából hirdetjük meg, éspedig a Vajdaság Autonóm Tartomány területén működő általános iskolák alsó és felső tagozatos diákjai számára, 8 közérdekű versenypályázat megszervezésére a multikulturalizmus, a tolerancia, valamint Vajdaság etnikai sokszínűsége és a nemzeti kisebbségek – nemzeti közösségek kulturális identitásának megőrzése és népszerűsítése területén.

A Pályázatot összesen **700.000,00** dinár összegre hirdetjük meg.

**I. ÁLTALÁNOS FELTÉTELEK**

A támogatási eszközöket a 2024. év folyamán megszervezésre kerülő 8 versenypályázat szervezésére ítéljük meg, egy kiválasztott kedvezményezett részére.

**II. PÁLYÁZATI FELTÉTELEK**

* Pályázati részvételre kizárólag bejegyzett jogi személyek, szervezetek, egyesületek, társulások és más, Vajdaság Autonóm Tartomány területén székhellyel rendelkező alanyok jogosultak.
* A Pályázaton nem vehetnek részt a költségvetés közvetlen és közvetett felhasználói, gazdasági társaságok és a nemzeti tanácsok.
* A Pályázat alapján 8 versenypályázat megszervezésére ítélünk meg támogatási eszközöket, az alábbi feltételek szerint:
	+ - * + a versenypályázatokat a multikulturalizmus, a tolerancia és Vajdaság etnikai sokszínűségének, valamint a nemzeti kisebbségek – nemzeti közösségek kulturális örökségének megőrzése és népszerűsítése területén kiválasztott témakörben benyújtott munkákra hirdetjük meg,
				+ a versenypályázatokat a Vajdaság autonóm tartományi székhelyű általános iskolák alsó és felső tagozatos diákjai részére hirdetjük meg, amelyekből négyet az alsó tagozatos diákok, négyet pedig a felső tagozatos diákok részére hirdetünk meg,
				+ a versenypályázatok nyilvánosak, azzal, hogy a kiválasztott kedvezményezett köteles írásban (vagy elektronikus posta útján) értesíteni a Vajdaság AT területén lévő valamennyi alapfokú oktatási intézményt a Pályázat feltételeiről és a határidőkről,
				+ a versenypályázatokat 2024. év folyamán kell megvalósítani.
* A pályázó, a pályázati kérelemhez az alábbi dokumentumokat köteles megküldeni:
	+ - * + az alprojekt részletes tervét és a tevékenység leírását,
				+ a tevékenység megvalósításának 2024. évi ütemterv-javaslatát,
				+ a versenypályázat tárgyát képező munkák javasolt témáit és formáját,
				+ a nyereményalap és a jutalmazási forma javaslatát,
				+ az alprojekt költségvetésének javaslatát,
				+ a Titkársággal való együttműködési modell javaslatát az alprojekt megvalósításában,
				+ a pályázó bejegyzéséről szóló hivatalos bizonyítékot (fénymásolat).

**III. A JELENTKEZÉS MÓDJA**

* A pályázati kérelmeket egy példányban, kizárólag a Titkárság pályázati űrlapján kell benyújtani,
* a pályázati dokumentációt a Titkárság helyiségeiben, vagy a Titkárság honlapján a [www.puma.vojvodina.gov.rs](http://www.puma.vojvodina.gov.rs) címen lehet átvenni/letölteni **2024. január 29-től** kezdődően,
* a pályázó a Pályázatra csak egy pályázati kérelmet nyújthat be,
* a pályázati kérelmeket szerb nyelven vagy Vajdaság Autonóm Tartomány területén hivatalos használatban levő nemzeti kisebbségi nyelven kell átadni,
* a pályázati kérelmet (kizárólag szerb nyelven vagy Vajdaság Autonóm Tartomány területén hivatalos használatban levő nemzeti kisebbségi nyelven kitöltött pályázati űrlapon, egy példányban) papír formában, lezárt borítékban az alábbi címre kell megküldeni:

**POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**
**Bulevar Mihajla Pupina 16
21000 Novi Sad**
„PRIJAVA NA JAVNI KONKURS ZA SUFINANISIRANJE POTPROJEKTA "MULTIKULTURALIZAM NA KLIK"“ megjelöléssel
*(TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG 21000 Újvidék*

*Mihajlo Pupin sugárút 16. szám,
PÁLYÁZATI KÉRELEM A MULTIKULTURALIZMUS EGY KATTINTÁSRA CÍMŰ ALPROJEKT TÁRSFINANSZÍROZÁSÁRA megjelöléssel)* postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.
A személyesen vagy postai úton benyújtott pályázati kérelmeket kötelezően elektronikus formában, szkennelt - PDF formátumban, valamint word formátumban is be kell nyújtani a Titkárság <http://185.166.125.155/konkursi/> alkalmazásán keresztül, kiválasztva a megfelelő pályázatot, amelyre a pályázati kérelem vonatkozik.

* A Pályázat 2024. február 23-áig áll nyitva.

**IV. A PROJEKTEK ÉRTÉKELÉSE ÉS AZ ESZKÖZÖK ODAÍTÉLÉSÉNEK ELJÁRÁSA**

* A beérkezett pályázati kérelmeket a tartományi oktatási, jogalkotási, közigazgatási és nemzeti kisebbségi – nemzeti közösségi titkár által kinevezett Bizottság vitatja meg,
* a Bizottság nem vitatja meg a késve érkező, hiányos és szabálytalanul kitöltött kérelmeket, a nem felhatalmazott személyek által benyújtott kérelmeket, az olvashatatlanul és grafit ceruzával kitöltött kérelmeket, valamint azokat a kérelmeket, amelyek nem képezik a Pályázat tárgyát,
* a verseny szervezőjének kiválasztásánál az alábbi mércéket kell alkalmazni:
	+ - * + a versenypályázat tárgyát képező munkák és témák formáira vonatkozó javaslatot,
				+ a tevékenység-javaslat színvonalát, a Pályázat témája és célja teljeskörű megvalósítása hatékonyságának és lehetőségének értékelését,
				+ a versenypályázatok 2024. évi ütemtervét,
				+ a jutalmazás formájának és az alprojekt költségvetésének javaslatát,
				+ a Titkársággal való együttműködési modell javaslatát az alprojekt megvalósításában,
				+ a pályázó előzőleg megvalósított tevékenységét a megszervezendő versenypályázatok témakörében.
* A Bizottság nem veszi figyelembe azon pályázók pályázati kérelmét, akiknek a Titkárság előző pályázatai alapján eszközöket ítélt oda, de a pályázatban vállalt kötelezettségeiket nem teljesítették,
* a Titkárság fenntartja a jogot, hogy a pályázótól, szükség szerint, kiegészítő dokumentációt és információt kérjen vagy, hogy helyszínre menjen, illetve a támogatási eszközök odaítélése céljából további feltételek teljesítését kérje,
* a támogatási eszközök odaítéléséről a tartományi titkár dönt a Bizottság javaslata alapján,
* a pályázati kérelmet és a mellékelt dokumentumokat a Titkárság nem küldi vissza,
* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a Pályázat nyertesével tevékenység társfinanszírozásáról szóló szerződést köt, mely alapján az eszközök folyósításra kerülnek,
* a Pályázat eredményeit, a Pályázat lezárását követően a Titkárság honlapján kell közzétenni.

A Pályázattal kapcsolatos kiegészítő információk a Titkárságon kaphatók, a 021/ 487 4607 telefonszámon, illetve az aron.madaras@vojvodina.gov.rs e-mail címen.

 Szakállas Zsolt, s.k.

 tartományi titkár